स्कूल के वार्षिकोत्सव में बच्चों ने रंगारंग कार्यक्रम पेश किया
बराड़ा | शैमफोर्डस्कूल में वार्षिकोत्सव मनाया गया। इस मौके पर मुख्यातिथि डॉ. डीआर अरोड़ा, बिमला तथा विशिष्ट अतिथि एसए जैन कॉलेज के प्रिंसिपल डॉ. प्रदीप शर्मा थे। कार्यक्रम के आरंभ में गणेश वंदना के बाद स्कूल चेयरमैन इंद्रजीत सिंह ने अतिथियों अभिभावकों का स्वागत कर विद्यालय के बच्चों द्वारा हर क्षेत्र में जीते पदको, पुरस्कारों का वार्षिक विवरण प्रस्तुत किया गया। इस अवसर पर बच्चों ने फनी डांस, सालसा, लावणी, ऐरोबिक, गिद्दा आदि रंगारंग कार्यक्रम पुस्तुत कर दर्शकों का मनोरंजन किया। बच्चों ने स्वच्छ भारत अभियान नामक नाटक फौजी जीवन पर गीत द्वारा प्रस्तुति देकर उपस्थित लोगों को प्रेरित कर तालियां बजाने पर मजबूर कर दिया। इसके अलावा लड़कियों ने दमदार गतका द्वारा अपना जोश दिखाकर लोगों को दांतो तले उंगली दबाने पर मजबूर कर दिया।
hin_Deva hin_Deva